ইফকো চক মেট্রো স্টেশন
ইফকো চক মেট্রো স্টেশন দিল্লি মেট্রোর ইয়োলো লাইনে অবস্থিত। এটি হরিয়ানার গুরগাঁওতে অবস্থিত উত্তোলিত মেট্রো স্টেশন। ২০১০ সালের ২১শে জুন তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনটি ভারতীয় কৃষক সার সমবায় বা ইফকো, পাওয়ার গ্রিড কর্পোরেশন অফ ইন্ডিয়া এবং রাইটস লিমিটেডের সদর দপ্তরের কাছে অবস্থিত। এছাড়াও এটি এসেল টাওয়ার ও‌ গুরগাঁও ওয়েস্টিন হোটেলস এন্ড রিসর্টস-এর থেকে অনতিদূরে। স্টেশনে এটিএম ও ব্যাংকিং পরিষেবা উপলব্ধ।